钦定古今图书集成/理学汇编/学行典/第131卷 > 诗经 > 《周颂敬之》
## 钦定古今图书集成/理学汇编/学行典/第131卷 > 诗经 > 《周颂敬之》

“敬之敬之”，天维显思，命不易哉！无曰“高高在上，陟降
厥士，日监在兹。”

〈大全〉华谷严氏曰：“敬而又敬者，诚之不已也。盖以天道甚明，祸福不爽，故予夺无常，其命难保也。”　庆源辅氏曰：“毋不敬可以对越上帝。天道之明，命不易保，惟敬则能对越之。若曰高高在上，则便是不敬，不敬则自绝于天矣。常敬则见其陟降于己，所为之事日监在此也。‘陟降厥士’，即所谓‘昊天曰明，及尔出王，昊天曰旦，及尔游’”，衍也。